Legal Document

Category: 345

Text:
24. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ  ΠΡΟΕΔΡ. ΚΥΒΕΡΝΗΣΕΩΣ  ΚΑΙ ΚΟΙΝΩΝ. ΥΠΗΡΕΣΙΩΝ. Αριθ. 29587 της 12/19 Μαΐου 1975  (ΦΕΚ Β΄ 510) Περί τροποποιήσεως της υπ’ αριθ. 780/11.1.1973 Κοινής αποφάσεως. Έχοντες υπ’ όψει: α)Τας διατάξεις του Ν.Δ. 175/1973. β)Τας διατάξεις του Α.Ν. 176/1967, αποφασίζομεν: 1.Τροποποιούντες την υπ’ αριθ. 780/11.1.73 (ΦΕΚ 50/17.1.73 τ.Β΄) κοινήν απόφασιν, καθορίζομεν την σύνθεσιν του Διοικητικού Συμβουλίου του Ταμείου Ασφαλίσεως Συμβολαιογράφων επταμελή ως κάτωθι: α)Ενός επιτίμου δικαστικού λειτουργού της Πολιτικής ή Διοικητικής Δικαιοσύνης, από του βαθμού του Εφέτου ή Παρέδρου και άνω, ως Προέδρου. β)Ενός ανωτέρου τακτικού υπαλλήλου του Υπουργείου Κοιν. Υπηρεσιών. γ)3 ησφαλισμένων Συμβολαιογράφων, εδρευόντων εν τη περιφερεία της τέως Διοικήσεως Πρωτευούσης και εχόντων 10ετή τουλάχιστον χρόνον υπηρεσίας συμβολαιογράφου. δ)Ενός μερισματούχου, του Ταμείου έχοντος 25ετή τουλάχιστον υπηρεσίαν συμβολαιογράφου. ε)Ενός ειδικού περί τα ασφαλιστικά και διοικητικά θέματα. 2.Ο Πρόεδρος, ο αναπληρωτής του ως και άπαντα τα μέλη, τακτικά και αναπληρωματικά, διορίζονται δι’ αποφάσεως του Υπουργού Κοινωνικών Υπηρεσιών δημοσιευομένης δια της Εφημερίδος της Κυβερνήσεως επί τριετή θητεία αρχομένης από της δημοσιεύσεως της περί διορισμού αποφάσεως και ληγούσης την 31ην Δεκεμβρίου του τρίτου από ταύτης έτους. 3.Τα εκ της τάξεως των Συμβολαιογράφων και των μερισματούχων τακτικά και αναπληρωματικά μέλη υποδεικνύονται εις τριπλάσιον αριθμόν υπό του Συμβολαιογραφικού Συλλόγου Εφετείων Αθηνών, Αιγαίου και Δωδ/νήσου και του Συλλόγου Συνταξιούχων Συμβολαιογράφων εντός δέκα ημερών αφ’ ης ζητηθή τούτο. Εν περιπτώσει μη εγκαίρου υποβολής των σχετικών πινάκων περί των διοριστέων εξ εκάστης των ανωτέρω τάξεων προσώπων ο Υπουργός Κοιν. Υπηρεσιών προβαίνει εις τον διορισμόν των κατά την κρίσιν του. 4.Εν περιπτώσει μη εγκαίρου, κατά τα εν παρ. 2 της παρούσης οριζόμενα, εκδόσεως της περί διορισμού των μελών του Δ.Σ. αποφάσεως, το ούτινος έληξεν η θητεία τοιούτον, εξακολουθεί νομίμως να ασκή τα καθήκοντά του και τας αρμοδιότητας αυτού μέχρι της εκδόσεως της ανωτέρω αποφάσεως και δια διάστημα ουχί πέραν του τριμήνου. 5.Το Δ.Σ. εκλέγει εις την πρώτην αυτού συνεδρίασιν καθ’ εκάστην νέαν συγκρότησιν μεταξύ των μελών αυτού ένα Αντιπρόεδρον εκ των υπό στοιχ. (γ) της παρ. 1 μελών του δια μυστικής ψηφοφορίας των παρόντων μελών αυτού. Ο Αντιπρόεδρος διατηρεί το αξίωμα αυτού εφ’ όσον διατηρεί την ιδιότητα του μέλους. 6.Η υπό των διατάξεων του άρθρ. 2 του υπ’ αριθ. 392/1965 Β.Δ/τος προβλεπομένη και διατηρηθείσα Επιτροπή παροχών του κλάδου Υγείας του Ταμείου απαρτίζεται εκ του Προέδρου του Δ.Σ. ως Προέδρου αυτής εκ των υπό τα στοιχ. β΄ και ε΄ της παρ. 1 οριζομένων μελών και εξ ενός υπό στοιχ. γ΄ της ως άνω παρ. προβλεπομένων οριζομένου δι’ αποφάσεως του Δ.Σ., εν αρχή εκάστου έτους ως μελών. Εις τας συνεδριάσεις της ανωτέρω Επιτροπής παρίσταται άνευ ψήφου ο Δ/ντής του Ταμείου, εισηγούμενος τα προς συζήτησιν θέματα. Καθήκοντα Γραμματέως της Επιτροπής ταύτης ανατίθενται εις τον Προϊστάμενον της αρμοδίας Υπηρεσίας του Ταμείου δια πράξεως του Προέδρου αυτής οριζούσης και τον αναπληρωτήν αυτής. (Αντί για τη. σελ. 444,181(β) Σελ. 444,181(γ) Τεύχος ΣΤ51-Σελ. 63 Ταμείο Προνοίας Συμβολαιογράφων 6.Ε.ε.21-24 7.Κατά τα λοιπά ισχύουν και εφαρμόζονται αι κείμεναι διατάξεις. 8.(Κατηργήθη δια της υπ’ αριθ. Ζια/41341 της 26 Ιουν.11 Ιουλ. 1975, ΦΕΚ Β΄ 731, αποφ. Υπ. Συντ. Προεδρ. Κυβ. και Κοινων. Υπηρεσιών).